Osnovna škola Vukovina

Gornje Podotočje, Školska 20/a, 10 419 Vukovina

Gornje Podotočje, 25.11.2024.

 **Javni poziv za prijavu kandidata za izvršavanje poslova pomoćnika u nastavi**

U okviru projekta Grada Velike Gorice "Svako dijete ima pravo na obrazovanje“ koji je prijavljen na Poziv na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama – faza VII“ (referentni broj: SF.2.4.06.06.), koji se financira iz Europskog socijalnog fonda plus, u sklopu Programa Učinkoviti ljudski potencijali 2021. – 2027.
objavljuje se Javni poziv za prijavu kandidata za izvršavanje poslova pomoćnika u nastavi.
I.
• Broj traženih osoba: 1
• Mjesto rada: Osnovna škola Vukovina, Gornje Podotočje, Školska 20/A
• Radno vrijeme: nepuno radno vrijeme – 40 sati tjedno
• Prijevoz na rad: osiguran u cijelosti
• Vrsta ugovora: ugovor o radu na određeno vrijeme najduže do 31. kolovoza 2025.

II.
UVJETI:
• najmanje završena četverogodišnja srednja škola,
• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi

III.
OPIS POSLOVA
Osnovna je zadaća pomoćnika u nastavi pružanje neposredne podrške i pomoći učenicima s teškoćama u razvoju sa ciljem olakšavanja njihovog obrazovnog procesa i socijalizacije.

IV.

Odabir osoba koje će izvršavati poslove pomoćnika u nastavi izvršit će Školski tim.

V.

S odabranim pomoćnikom u nastavi sklopit će se ugovor o radu na određeno, nepuno radno vrijeme kojim će se definirati međusobna prava i obaveze.

VI.

Uz prijavu na javni poziv, kandidati za pomoćnike dužni su priložiti:

• životopis,
• dokaz o stručnoj spremi (neovjerena preslika),
• dokaz o državljanstvu (neovjerena preslika osobne iskaznice ili domovnice),
• dokaz o prebivalištu (neovjerena preslika osobne iskaznice ili uvjerenja o prebivalištu)
• dokaz da se ne vodi kazneni i istražni postupak (neovjerena preslika uvjerenja o nekažnjavanju – ne starije od 1 mjeseca).
Škola zadržava pravo uvida u originale dokumenata.

VII.

Prijave se podnose poštom ili predaju osobno na sljedeću adresu:

Osnovna škola Vukovina

Gornje Podotočje, Školska 20/a

10419 Vukovina

s napomenom „Prijava za pomoćnika u nastavi“.

Rok za podnošenje prijava je 8 dana do 04. prosinca 2024.
Nepotpune i nepravodobne prijave neće se razmatrati.

Za sve informacije možete se obratiti na broj telefona 099 /308 3980 – Dora Rendulić, socijalni pedagog.

Ravnatelj:

Damir Bedić., mag.cin.